62020TO0620_INF
Rješenje Općeg suda (četvrto vijeće) od 8. prosinca 2021. – Alessio i dr./ESB
(predmet T-620/20)
„Tužba za poništenje – Ekonomska i monetarna unija – Bankovna unija – Oporavak i sanacija kreditnih institucija – Mjere rane intervencije – Odluka ESB-a da stavi društvo Banca Carige pod privremenu upravu – Naknadne odluke o produljenju – Rok za tužbu – Nepravodobnost – Nedopuštenost”
Tužba za poništenje – Rokovi – Dan od kojega rok počinje teći – Akt koji nije objavljen niti je tužitelj o njemu obaviješten – Točno poznavanje sadržaja i obrazloženja – Obveza zahtijevati cjeloviti tekst akta u razumnom roku od saznanja za njegovo postojanje
(čl. 263. šesti st. UFEU-a)
(t. 39., 40., 42.-44., 46.-48., 81.-84.)
Predmet
Zahtjev na temelju članka 263. UFEU-a kojim se traži poništenje, s jedne strane, ESB-ove odluke od 1. siječnja 2019. kojom se društvo Banca Carige SpA stavlja pod privremenu upravu i, s druge strane, odluke od 29. ožujka 2019. kojom se produljuje trajanje privremene uprave kao i naknadnih odluka o produljenju.
Izreka
1.
Tužba se odbacuje kao nedopuštena.
2.
Obustavlja se postupak povodom zahtjeva za intervenciju Europske komisije.
3.
Robertu Alessiju i drugim tužiteljima čija se imena nalaze u prilogu nalaže se da, uz vlastite, snose i troškove Europske središnje banke (ESB).
4.
Komisija će snositi vlastite troškove u vezi sa zahtjevom za intervenciju.